Žanaarka

Žanaarka () – miesto tipo gyvenvietė vidurio Kazachstane, Karagandos srityje, 170 km į pietvakarius nuo Karagandos, prie Sarysu aukštupio. Žanaarkos rajono centras. Geležinkelio stotis prie Žezkazgano–Žaryko linijos. Plentai į Žezkazganą, Karagandą, Karžalą.

Netoli gyvenvietės nuo XIX a. išgaunama geležies rūda (svarbiausi telkiniai – Vakarų Kara Džalai, Rytų Kara Džalai, Didysis Ktajus). Rūdos hematito–magnetinės, pereinančios į geležies–mangano. Apylinkėse vyksta raketų bandymai.

 Istorija 
Gyvenvietė įkurta 1929 m. Iki 2020 m. vadinta Atasu ().

 Šaltiniai 

Kategorija:Kazachstano gyvenvietės
Kategorija:Karagandos sritis